TEADE
Lepingu üleandmine seoses ettevõtte üleandmisega

kellelt: 	kohaliku omavalitsuse asutus Tallinna Kiirabi
		registrikood: 75019371
		Retke tee 1, 13415 Tallinn 
ja
		Aktsiaselts Tallinna Kiirabi
		registrikood: 17548311
		Retke tee 1, 13415 Tallinn

kellele:	Lugupeetud koostööpartner
Anname teada, et kohaliku omavalitsuse asutus Tallinna Kiirabi annab üle Aktsiaseltsile Tallinna Kiirabi kogu enda senise tegevuse, mis on käsitletav ettevõttena, tegevuskohaga Retke tee 1, 13415 Tallinn. Ettevõtte üleandmise jõustumise kuupäev on 01.12.2026 ja üleandmise tagajärjel muutub teie ettevõttega sõlmitud lepingu pooleks Aktsiaselts Tallinna Kiirabi (senise lepingupoole, kohaliku omavalitsuse asutuse Tallinna Kiirabi asemel). Selline üleandmine on reguleeritud võlaõigusseaduse §-ga 182. Kuni 01.12.2026 (välja arvatud) tekkinud kohustuste eest kannab vastutust Tallinna Kiirabi ja alates 01.12.2026 (kaasa arvatud) tekkinud kohustuste eest vastutab Aktsiaselts Tallinna Kiirabi.
Alates 01.12.2026 palume kõigis Tallinna Kiirabiga seotud dokumentides, arvetel, lepingutes ja muus asjaajamises kasutada uue õigusliku vormi andmeid alljärgnevalt.
Ärinimi:	Aktsiaselts Tallinna Kiirabi
Registrikood:	17548311
Juriidiline aadress:	Harju maakond, Tallinn, Kristiine linnaosa, Retke tee 1, 13415
E-post:	info@tems.ee
Telefon:	+372 6971142
Veebileht:	www.tems.ee
Pangaandmed :
Pank:	AS LHV PANK
Konto omanik:	Aktsiaselts Tallinna Kiirabi
IBAN:	EE047700771013195972
Palume alates 01.12.2026 esitada kõik Tallinna Kiirabi tegevusega seotud arved Aktsiaselts Tallinna Kiirabi nimele ja kasutada maksete tegemisel eespool toodud pangarekvisiite. 
Õigusliku vormi muudatus kohaliku omavalitsuse asutusest aktsiaseltsiks on osa Tallinna Kiirabi tegevuse ümberkorraldamisest ja Tallinna Haigla kontserniga liitumisest. 
Tallinna Kiirabi põhitegevus ja koostöö partneritega jätkub tavapäraselt. Õigusliku vormi muutumine ei mõjuta meie eesmärki tagada kvaliteetse ja professionaalse kiirabiteenuse osutamine ning hea koostöö kõikide partneritega. 
Täname teid senise hea koostöö eest ning loodame selle jätkumisele ka uues õiguslikus vormis. 
Ettevõtte üleandmine ei oma mistahes muid õiguslike tagajärgi teie ettevõttega sõlmitud lepingule. Leping jääb jõusse ning kõik õigused ja kohustused jäävad muutmata, kuid muutub üksnes lepingupool, milleks saab Aktsiaselts Tallinna Kiirabi. Teie soovi korral võime lepingu ümber vormistada Aktsiaselts Tallinna Kiirabi nimele, allkirjastades sellekohase lepingu lisa.
Andke meile kindlasti teada, kui teil on täiendavaid küsimusi seoses üleandmise ja selle mõjuga.

